[{"text_idx": "#000000", "text": "Os oes gennych gwestiwn am Gristnogaeth, bywyd, neu eisiau ein gweld yn delio gyda mater penodol, beth am ddanfon neges atom drwy'r ffurflen isod?"}, {"text_idx": "#000005", "text": "Criw o Gristnogion sy\u2019n dod at ei gilydd mewn ysgol neu goleg yw Undeb Cristnogol. Pwrpas Undeb Cristnogol yw rhannu\u2019r newyddion am Iesu Grist gyda gweddill y disgyblion neu fyfyrwyr a bod yn gymorth ac yn gefnogaeth i\u2019ch gilydd."}, {"text_idx": "#000015", "text": "Y peth nesaf i wneud yw mynd i ofyn am ganiata\u0302d a chymorth gan y prifathro neu rywun arall sy\u2019n helpu i redeg yr ysgol e.e. athro dosbarth neu athro addysg grefyddol. Mae\u2019r rhan fwyaf o ysgolion yn dda iawn am helpu disgyblion i gychwyn grw\u0302p. Ond paid a\u0302 digalonni os yw pethau\u2019n anodd ac yn araf i gychwyn \u2013 weithiau mae\u2019n cymryd amser i sortio pethau allan! Gwna\u2019n siw\u0302r fod gan dy Undeb Cristnogol ffocws Cristnogol clir, ond ei fod yn parhau i fod yn agored i rai sydd ddim yn credu yn Iesu Grist ond sydd eisiau dod."}, {"text_idx": "#000016", "text": "Unwaith rwyt ti wedi cael caniata\u0302d ac mae pob peth yn barod i fynd yna mae\u2019n rhaid i ti feddwl am drefn i\u2019r Undeb Cristnogol. Byddwn i\u2019n argymell i ti feddwl am gyfres o sesiynau y medri ei dilyn. Paid a\u0302 phoeni os nad wyt ti\u2019n teimlo y medri wneud y gwaith i gyd dy hun \u2013 gofynna am help gweinidog neu athro sy\u2019n Gristion."}, {"text_idx": "#000019", "text": "Mae angen dewis amser sy\u2019n gyfleus i bawb \u2013 mae yn ystod yr awr ginio yn amser da i roi hanner awr i\u2019r cyfarfod.\nMae\u2019n syniad da cael amrywiaeth yn y cyfarfodydd \u2013 nid oes rhaid cael astudiaeth Feiblaidd drwy\u2019r amser. Gelli rannu\u2019r cyfarfod i fyny gan roi peth amser i gemau ac yna ychydig o amser i\u2019r sesiwn Beiblaidd.\nRho bosteri i fyny \u2013 mae\u2019n bwysig fod pawb yn cael gwybod am yr Undeb Cristnogol!\nGwna i bobl deimlo bod croeso iddynt \u2013 cofia ei bod yn bwysig iawn i wneud i bobl deimlo bod croeso iddynt yn yr Undeb Cristnogol. Paid a\u0302 gwneud iddyn nhw deimlo\u2019n wirion os nad ydynt yn gwybod ateb i gwestiwn, neu neidio arnynt os nad ydynt yn cytuno a\u0302 thi am rywbeth!\nCofia nad Undeb Cristnogol yw pob peth! \u2013 cofia nad yw Undeb Cristnogol yn unig yn mynd i fod yn ddigon i gynnal ffydd rhywun. Nid capel neu eglwys yw Undeb Cristnogol ond cyfle i estyn allan i gyd-ddisgyblion a chymorth i ti i fyw fel Cristion yn yr ysgol. Rhaid i ti gofio ei fod yn bwysig dy fod yn mynd i\u2019r capel, ac os daw rhywun yn Gristion rhaid i ti ei annog ef neu hi i fynd i gapel da hefyd lle byddant yn cael eu dysgu o\u2019r Beibl."}, {"text_idx": "#000020", "text": "Sut mae bod yn ffrind da"}]